**Tlačová informácia**

**zo zasadnutia Rady pre vysielanie a retransmisiu, ktoré sa konalo dňa 4. 7. 2017 v sídle Rady pre vysielanie a retransmisiu**

Na dnešnom zasadnutí Rada pre vysielanie a retransmisiu

* **uložila sankciu – 10 000 eur** vysielateľovi MAC TV, s.r.o. (programová služba JOJ) za porušenie § 20 ods. 3 ZVR (ochrana maloletých - JSO), ku ktorému došlo tým, že dňa
19. 1. 2017 o cca 10:31 hod odvysielal program *Dedičstvo*, ktorý označil ako nevhodný pre maloletých divákov do 12 rokov, napriek tomu, že obsahoval vulgárne, expresívne a obscénne vyjadrovanie a sexuálne scény, ktoré sú súčasťou dejovej línie, pre ktoré mal byť klasifikovaný

ako nevhodný pre maloletých divákov do 15 rokov;

* **uložila sankciu – 4 000 eur** vysielateľovi Rozhlas a televízia Slovenska (programová služba Jednotka) za porušenie § 20 ods. 3 ZVR (ochrana maloletých - JSO), ku ktorému došlo tým, že dňa 24. 10. 2016 o cca 20:25 hod odvysielal program *Eva Nová*, ktorý označil ako nevhodný pre maloletých divákov do 12 rokov, napriek tomu, že obsahoval vulgárne, expresívne a obscénne vyjadrovanie, pre ktoré mal byť klasifikovaný ako nevhodný pre maloletých divákov do 15 rokov;
* **začala správne konanie** voči vysielateľovi RADIO ONE ROCK, s.r.o.(Radio One Rock) vo veci možného porušenia § 68 ods. 7 písm. b) ZVR z dôvodu možného nevyužívania povolených parametrov pridelenej frekvencie 98,1 MHz Zvolen;
* **začala správne konanie** voči vysielateľovi Rozhlas a televízia Slovenska (programová služba Rádio Patria) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s vysielaním programu *Hangadó (Zvuk-art)* dňa 18. 4. 2017;
* **začala správne konanie** vočivysielateľovi Rozhlas a televízia Slovenska(programová služba Jednotka)vo veci možného porušenia § 31a ods. 4 ZVR (zákaz skrytej reklamy) v súvislosti s vysielaním informácie o produkte zdravej výživy D-One v programe *Góly, body, sekundy*  dňa 29. 5. 2017;
* **začala správne konanie** voči vysielateľovi MAC TV s.r.o**.** (programová služba JOJ)vo veci možného porušenia § 31a ods. 4 zákona ZVR (zákaz skrytej reklamy) v súvislosti s vysielaním príspevku *Jazzový sviatok na Slovensku* v programe *Noviny o 12* dňa 28. 4. 2017;
* **začala správne konanie** voči vysielateľovi MARKÍZA - SLOVAKIA, spol. s.r.o. vo veci možného porušenia § 16 ods. 2 písm. b) ZVR (vysielanie audiovizuálnych diel v čase a za podmienok dohodnutých s nositeľmi práv k týmto dielam) v súvislosti s vysielaním programu *Tango a Cash* dňa 2. 5. 2017 na programovej službe DAJTO a vo veci možného porušenia
§ 16 ods. 3 písm. l) ZVR v súvislosti s tým, že nedodal Rade na jej vyžiadanie súvislý záznam z vysielania programu *Tango a Cash* odvysielaného dňa 2. 5. 2017 na programovej službe TV MARKÍZA;
* **začala správne konanie** voči vysielateľovi MARKÍZA - SLOVAKIA, spol. s.r.o. vo veci možného porušenia § 16 ods. 2 písm. b) ZVR (vysielanie audiovizuálnych diel v čase a za podmienok dohodnutých s nositeľmi práv k týmto dielam) v súvislosti s vysielaním programu *Shrek* dňa 17. 4. 2017;
* **začala správne konanie** voči vysielateľovi MARKÍZA - SLOVAKIA, spol. s r.o. (programová služba TV MARKÍZA)vo veci možného porušenia § 16 ods. 3 písm. l) ZVR
v súvislosti s tým, že nedodal Rade na jej vyžiadanie súvislý záznam vysielania programovej služby zo dňa 13. 5. 2017 v čase od cca 22:35 do 01:43 hod;
* **uznala za neopodstatnené** 16 sťažností resp. ich časti.

Všetky uznesenia prijaté dňa 4. 7. 2017 budú zverejnené v zápisnici zo zasadnutia na webovej stránke Rady.

Kontakt pre médiá:

Mgr. Lucia Jelčová, PhD. mobil: +421 918 696 286

hovorkyňa tel.: +421 2 20 90 65 03

Rada pre vysielanie a retransmisiu mail: lucia.jelcova@rvr.sk